Tasha Shilla

**Natasha Sheila Abdul Razak**  (lahir 25 Januari 1987) atau lebih dikenali sebagai **Tasha Shilla**  merupakan seorang pelakon dan model wanita Malaysia. Tasha memulakan kerjaya lakonannya pada 1999, ketika berusia 12 tahun, muncul dalam beberapa siri televisyen dan filem. Antara drama lakonannya ialah *[[Tentang Dhia]]* dan *[[Tabir Zulaikha]]*.  Tasha juga mempunyai peranan di layar lebar termasuk *[[Ratu The Movie]]* dan *[[Klip 3GP]]*, kedua-duanya dikeluarkan pada 2011.

## Kehidupan awal
Tasha dilahirkan pada 25 Januari 1987 di Ampang, Selangor. Beliau ialah anak kepada pasangan Rosnah Suratman dan Abdul Razak Razali.

## Kerjaya
Pada usia 12 tahun, Tasha Shilla memulakan kerjaya lakonannya pada 1999, menerusi peranan kecil dalam sitkom NTV7, *[[Spanar Jaya]]*. Enam tahun kemudian, pada 2005, beliau menjadi salah seorang peserta pertandingan Dewi Remaja 2005/06 yang turut disertai oleh Scha Al-Yahya, Intan Ladyana dan Izreen Azminda. Tasha membuat penampilan filem pertama menerusi peranan kecil dalam filem *[[KL Menjerit 1]]* arahan Bade Hj. Azmi.

Beliau muncul sebagai salah seorang peserta pertandingan ratu cantik dalam filem *[[Ratu The Movie]]* arahan Abdul Razak Mohaideen dan filem *[[Klip 3GP]]*. Pada tahun 2013, Tasha mempunyU peranan utama dalam siri drama gabungan Malaysia dan Brunei, *Erna Shuraya* terbitan Radio Televisyen Malaysia (RTM) dan Radio Televisyen Brunei (RTB). 

Tasha memegang watak utama sebagai Ain Zulaikha dalam melodrama *[[Tabir Zulaikha]]*, berpasangan bersama Aiman Hakim Ridza di mana ia memerlukan Tasha bermain biola. Pada Februari 2017, beliau dilantik sebagai jurucakap produk kecantikan antarabangsa, SK-II setelah dinamakan sebagai *Top Malaysia's Beauty Circle* 2017.

## ''Gempak Superstar''

### Persembahan
Tasha merupakan salah seorang peserta *[[Gempak Superstar]]* 2016 dan tersingkir di konsert minggu ketiga. Sepanjang persembahannya di *Gempak Superstar*, beliau menyanyikan lagu:

# **Minggu 1:** "Wanita Terbahagia" (nyanyian asal Bunga Citra Lestari)
# **Minggu 2:** "Aku Wanita Biasa" (nyanyian asal Krisdayanti)
# **Minggu 3:** "My Heart Will Go On" (nyanyian asal Celine Dion)

### Carta penyingkiran

## Kehidupan peribadi
Sekitar 2013, Tasha sebelum ini pernah menjalin hubungan dengan Hans Wong yang berketurunan Cina, namun tidak berkekalan apabila berpisah pada 2015.

Beliau mendedahkan pernah mengalami kemurungan selama dua tahun dan menderita tekanan emosi dan kesukaran untuk tidur. Beliau berkata dalam entrinya di Instagram: "Selama dua tahun saya berdepan depresi disebabkan pelbagai keadaan, hidup saya menyakitkan dan sangat tertekan. Orang nampak saya tersenyum dan ketawa tetapi sejujurnya emosi dalaman yang telah mengawal hidup saya. Saya tidak boleh menjelaskan bagaimana rasanya, tetapi saya rasa penat,". Beliau kini pulih sepenuhnya daripada kemurungan.

Tasha Shilla bertunang dengan pakar kewangan Muhammad Atiq Idris pada 23 Februari 2020 selepas berkenalan selama dua bulan. Tasha dan Atiq melangsungkan perkahwinan mereka pada 28 Februari 2020 dengan sekali lafaz. Beliau dijangka akan berpindah ke Singapura selepas selesai bernikah.

## Filemografi

### Filem

### Drama

### Telefilem

### Televisyen

### Muzik Video

## Anugerah dan pencalonan

## Rujukan

## Pautan luar
* 
* Tasha Shilla di Facebook
* Tasha Shilla di Twitter
* Tasha Shilla di Instagram
* Gambar Kahwin Tasha Shila